
                          REFERAT DE APROBARE A PROIECTULUI DE HOTĂRÂRE

      privind aprobarea închirierii spațiilor cu altă destinație decât aceea de locuință situate în zona  
                    de est, prin licitație publică deschisă cu strigare, pe o perioadă de 3 ani

Având în vedere prevederile OUG 57/2019 - privind codul administrative, art. 333 alin (1) ,, Închirierea bunurilor proprietate publică a statului sau a unităţilor administrativ-teritoriale se aprobă, după caz, prin hotărâre a Guvernului, a consiliului judeţean, a Consiliului General al Municipiului Bucureşti sau a consiliului local și alin. (5) ,,Închirierea bunurilor proprietate publică a statului sau a unităţilor administrativ-teritoriale se face pe bază de licitaţie publică.,,           
            Având în vedere rapoartele de evaluare elaborate de SC Fidox SRL înregistrate cu nr. SC2019-008144/02.04.2019, nr. SC2019-003152/11.02.2019,  nr. SC2019-016786/03.07.2019, nr. SC 2019-019098/29.07.2019, nr. FF 2018-003123/19.10.2018, nr.  SC 2019-024910/02.10.2019, respectiv nr. SC2019-24536/11.11.2019 prin care a fost determinat prețul chiriei de piață, aceste valori constituind prețul de pornire al licitației publice deschise cu strigare;
Conform  cu  cele  expuse  anterior,  este  necesară  demararea procedurii privind licitația publică deschisă cu strigare pentru închirierea spațiilor cu altă destinație din zona I Est, spații libere, în vederea valorificării acestora, pe o perioadă de 3 ani.
În conformitate cu prevederile art 129 alin (2) lit c  și art. 196 alin (1) lit. a din OUG nr 57/2019 privind Codul Administrativ;

Față  de  cele de mai sus, considerăm oportună inițierea unui proiect de hotărâre pentru aprobarea închirierii spațiilor cu altă destinație din zona I Est, prin licitație publică deschisă cu strigare și a documentelor aferente acesteia: raport de evaluare a prețului chiriei, caiet de sarcini, fișa de date a procedurii și contract cadru de închiriere, în scopul valorificării acestora, cu destinația de spații comerciale/prestări servicii, pe o perioadă de 3 ani.

